title: Provedbena uredba Komisije (EU) 2017/2382 оd 14. prosinca 2017. o utvrđivanju provedbenih tehničkih standarda u pogledu standardnih obrazaca, predložaka i postupaka za prijenos podataka u skladu s Direktivom 2014/65/EU Europskog parlamenta i Vijeća (Tekst značajan za EGP. )

text:
               20.12.2017

               HR

               Službeni list Europske unije

               L 340/6

         PROVEDBENA UREDBA KOMISIJE (EU) 2017/2382
   оd 14. prosinca 2017.
   o utvrđivanju provedbenih tehničkih standarda u pogledu standardnih obrazaca, predložaka i postupaka za prijenos podataka u skladu s Direktivom 2014/65/EU Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU (1), a posebno njezin članak 34. stavak 9. i članak 35. stavak 12.,
   budući da:

               (1)

               Primjereno je odrediti zajedničke standardne obrasce, postupke i predloške za podnošenje informacija koje su potrebne ako investicijska društva, tržišni operateri, i u slučajevima u kojima je to propisano Direktivom 2014/65/EU kreditne institucije, žele pružati investicijske usluge i obavljati aktivnosti u drugoj državi članici na temelju prava na slobodu pružanja usluga ili na temelju prava poslovnog nastana.

               (2)

               Uzimajući u obzir članak 34. stavak 1. i članak 35. stavak 1. Direktive 2014/65/EU, odredbe iz ove Uredbe trebalo bi primjenjivati i na kreditne institucije kojima je izdano odobrenje za rad na temelju Direktive 2013/36/EU Europskog parlamenta i Vijeća (2) koje pružaju investicijske usluge na temelju prava na slobodu pružanja investicijskih usluga korištenjem vezanih zastupnika ili osnivanjem podružnice.

               (3)

               Važno je utvrditi standardne obrasce kojima je obuhvaćen jezik i način priopćenja o obavijesti o putovnici koje investicijska društva, tržišni operateri i, prema potrebi, kreditne institucije te nadležna tijela matičnih država članica i država članica domaćina mogu koristiti kako bi se omogućilo nesmetano pružanje investicijskih usluga i aktivnosti u državama članicama te kako bi nadležna tijela mogla učinkovito obavljati svoje zadaće i dužnosti.

               (4)

               Ocjena točnosti i cjelovitosti dostavljene obavijesti koju obavlja nadležno tijelo matične države članice potrebna je kako bi se osigurala kvaliteta i. informacija koje investicijsko društvo, tržišni operater ili prema potrebi kreditna institucija dostavlja nadležnom tijelu matične države članice te ii. informacija koje nadležno tijelo matične države članice dostavlja nadležnom tijelu države članice domaćina.

               (5)

               Odredbe kojima se od nadležnog tijela matične države članice zahtijeva da upozori ako utvrdi da su informacije u obavijesti nepotpune ili netočne potrebne su kako bi se osigurala jasnoća pri utvrđivanju i priopćenju elemenata koji nedostaju ili su netočni te olakšao postupak rješavanja tih problema i ponovne dostave potpunih i točnih informacija.

               (6)

               Potvrda o primitku dostavljene obavijesti o putovnici podružnice ili obavijesti o putovnici vezanog zastupnika potrebna je kako bi se osigurala jasnoća u pogledu datuma primitka relevantne obavijesti te točnog datuma na koji investicijsko društvo može osnovati podružnicu ili koristiti vezanog zastupnika s poslovnim nastanom u državi članici domaćinu.

               (7)

               Kako bi se osigurala usklađenost i primjerenost informacija koje investicijsko društvo ili tržišni operater dostavlja nadležnom tijelu matične države članice te informacija koje nadležno tijelo matične države članice dostavlja nadležnom tijelu države članice domaćina, investicijsko društvo ili tržišni operater koji upravlja multilateralnom trgovinskom platformom ili organiziranom trgovinskom platformom i koji na državnom području druge države članice želi uvesti odgovarajuće mehanizme za olakšanje pristupa tim sustavima i trgovanja na njima korisnicima s udaljenim pristupom, članovima ili sudionicima s poslovnim nastanom u toj državi članici, trebao bi upotrebljavati posebne obrasce.

               (8)

               Radi dosljednosti te kako bi se osiguralo nesmetano funkcioniranje financijskih tržišta, potrebno je da se odredbe ove Uredbe i povezane nacionalne odredbe kojima se prenosi Direktiva 2014/65/EU primjenjuju od istog datuma.

               (9)

               Ova se Uredba temelji na nacrtu provedbenih tehničkih standarda koje je Europsko nadzorno tijelo za vrijednosne papire i tržišta kapitala (ESMA) dostavilo Komisiji.

               (10)

               ESMA je u skladu s člankom 15. Uredbe (EU) br. 1095/2010 Europskog parlamenta i Vijeća (3) provela otvorena javna savjetovanja o tom nacrtu provedbenih tehničkih standarda, analizirala je moguće povezane troškove i koristi te zatražila mišljenje Interesne skupine za vrijednosne papire i tržišta kapitala osnovane u skladu s člankom 37. te Uredbe,

         DONIJELA JE OVU UREDBU:
   Članak 1.
   Područje primjene
   1.   Ova se Uredba primjenjuje na investicijska društva i tržišne operatere koji upravljaju multilateralnom trgovinskom platformom (MTP) ili organiziranom trgovinskom platformom (OTP).
   2.   Ova se Uredba primjenjuje i na kreditne institucije kojima je izdano odobrenje za rad na temelju Direktive 2013/36/EU koje pružaju jednu ili više investicijskih usluga ili obavljaju investicijske aktivnosti na temelju Direktive 2014/65/EU i žele se koristiti vezanim zastupnicima na temelju jednog od sljedećih prava:

               (a)

               pravo na slobodu pružanja investicijskih usluga i obavljanja investicijskih aktivnosti u skladu s člankom 34. stavkom 5. Direktive 2014/65/EU;

               (b)

               pravo poslovnog nastana u skladu s člankom 35. stavkom 7. Direktive 2014/65/EU.

         Članak 2.
   Opći zahtjevi
   1.   Obavijesti ili priopćenja dostavljena na temelju ove Uredbe sastavljaju se na službenom jeziku Unije koji prihvaća nadležno tijelo matične države članice i nadležno tijelo države članice domaćina.
   Dostavljaju se u papirnatom obliku, ili elektronički ako to prihvaća relevantno nadležno tijelo.
   2.   Nadležna tijela javno objavljuju informacije o prihvaćenom jeziku ili jezicima i načinima dostave, uključujući podatke za kontakt za obavijesti o putovnici.
   Članak 3.
   Dostava obavijesti o putovnici za investicijske usluge i aktivnosti
   1.   Investicijsko društvo nadležnom tijelu matične države članice dostavlja obavijest o putovnici za investicijske usluge i aktivnosti u skladu s člankom 34. stavcima 2. ili 5. Direktive 2014/65/EU uporabom obrasca iz Priloga I.
   2.   Investicijsko društvo nadležnom tijelu matične države članice u skladu sa stavkom 1. dostavlja zasebnu obavijest o putovnici za investicijske usluge i aktivnosti za svaku državu članicu u kojoj namjerava poslovati.
   3.   Investicijsko društvo ili kreditna institucija iz članka 1. stavka 2. točke (a) koja želi pružati investicijske usluge ili aktivnosti putem vezanog zastupnika s poslovnim nastanom u matičnoj državi članici dostavlja obavijest o putovnici za investicijske usluge i aktivnosti nadležnom tijelu matične države članice tako što u obrascu iz Priloga I. ispunjava samo one dijelove koji se odnose na vezanog zastupnika.
   Članak 4.
   Ocjena cjelovitosti i točnosti obavijesti o putovnici za investicijske usluge i aktivnosti
   1.   Po primitku obavijesti o putovnici za investicijske usluge i aktivnosti u skladu s člankom 3., nadležno tijelo matične države članice ocjenjuje cjelovitost i točnost dostavljenih informacija.
   2.   Ako se utvrdi da su dostavljene informacije nepotpune ili netočne, nadležno tijelo matične države članice bez nepotrebne odgode o tome obavješćuje investicijsko društvo ili kreditnu instituciju iz članka 1. stavka 2. točke (a). Nadležno tijelo matične države članice navodi zašto se informacije smatraju nepotpunima ili netočnima.
   3.   Razdoblje od mjesec dana iz članka 34. stavka 3. i iz članka 34. stavka 5. drugog podstavka Direktive 2014/65/EU počinje nakon primitka obavijesti o putovnici za investicijske usluge i aktivnosti koja sadržava informacije koje se smatraju potpunima i točnima.
   Članak 5.
   Priopćenje o obavijesti o putovnici za investicijske usluge i aktivnosti
   1.   Nadležno tijelo matične države članice u roku od mjesec dana od primitka obavijesti u skladu s člankom 3. dostavlja nadležnom tijelu države članice domaćina priopćenje o toj obavijesti uporabom obrasca iz Priloga II. te prilaže presliku obavijesti.
   2.   Nadležno tijelo matične države članice bez nepotrebne odgode obavješćuje investicijsko društvo ili kreditnu instituciju iz članka 1. stavka 2. točke (a) da je priopćenje u skladu sa stavkom 1. poslano i navodi datum tog priopćenja.
   Članak 6.
   Dostava obavijesti o promjeni informacija sadržanih u putovnici za investicijske usluge i aktivnosti
   1.   Ako se informacije iz obavijesti o putovnici za investicijske usluge i aktivnosti promijene, investicijsko društvo ili kreditna institucija iz članka 1. stavka 2. točke (a) dostavlja obavijest nadležnom tijelu matične države članice uporabom obrasca iz Priloga I.
   2.   Za potrebe obavijesti u skladu s prvim stavkom, investicijsko društvo ili kreditna institucija iz članka 1. stavka 2. točke (a) ispunjava samo one dijelove obrasca iz Priloga I. koji se odnose na promjene informacija u obavijesti o putovnici za investicijske usluge i aktivnosti.
   3.   Za potrebe obavijesti o promjenama koje se odnose na pružene investicijske usluge, aktivnosti, pomoćne usluge ili financijske instrumente, investicijsko društvo ili kreditna institucija iz članka 1. stavka 2. točke (a) navodi sve investicijske usluge, aktivnosti, pomoćne usluge ili financijske instrumente koje pruža u trenutku slanja obavijesti, ili koje namjerava pružati u budućnosti.
   Članak 7.
   Priopćenje o obavijesti o promjeni informacija sadržanih u putovnici za investicijske usluge i aktivnosti
   1.   Nakon što primi obavijest u skladu s člankom 6., nadležno tijelo matične države članice bez nepotrebne odgode priopćuje promjene o kojima je dostavljena obavijest nadležnom tijelu države članice domaćina uporabom obrasca iz Priloga III. te prilaže presliku obavijesti u skladu s člankom 6.
   2.   Ako je odobrenje za rad investicijskog društva ili kreditne institucije povučeno ili poništeno, nadležno tijelo matične države članice o tome dostavlja obavijest nadležnom tijelu države članice domaćina uporabom obrasca iz Priloga III.
   Članak 8.
   Dostava obavijesti o uvođenju mehanizama za olakšanje pristupa MTP-u ili OTP-u
   Investicijsko društvo ili tržišni operater koji upravlja MTP-om ili OTP-om i koji na državnom području druge države članice domaćina namjerava uvesti odgovarajuće mehanizme za olakšanje pristupa i trgovanja na tim sustavima korisnicima s udaljenim pristupom, članovima ili sudionicima s poslovnim nastanom u toj drugoj državi članici domaćinu, obavješćuje nadležno tijelo matične države članice o pojedinostima države članice domaćina u kojoj namjerava uvoditi te mehanizme uporabom obrasca iz Priloga IV.
   Članak 9.
   Priopćenje o obavijesti o uvođenju mehanizama za olakšanje pristupa MTP-u ili OTP-u
   1.   Nadležno tijelo matične države članice u roku od mjesec dana od primitka obavijesti u skladu s člankom 8. dostavlja nadležnom tijelu države članice domaćina priopćenje o toj obavijesti uporabom obrasca iz Priloga V. te prilaže presliku obavijesti.
   2.   Nadležno tijelo matične države članice bez nepotrebne odgode obavješćuje investicijsko društvo ili tržišnog operatera koji upravlja MTP-om ili OTP-om da je priopćenje u skladu sa stavkom 1. poslano i navodi datum tog priopćenja.
   Članak 10.
   Dostava obavijesti o promjeni informacija sadržanih u obavijesti o uvođenju mehanizama za olakšanje pristupa MTP-u ili OTP-u
   1.   Ako se informacije iz obavijesti o uvođenju mehanizama za olakšanje pristupa MTP-u ili OTP-u promijene, investicijsko društvo ili tržišni operater koji upravlja MTP-om ili OTP-om dostavlja obavijest nadležnom tijelu matične države članice uporabom obrasca iz Priloga IV.
   2.   Za potrebe obavijesti u skladu sa stavkom 1., investicijsko društvo ili tržišni operater koji upravlja MTP-om ili OTP-om ispunjava samo one dijelove obrasca iz Priloga IV. koji se odnose na promjene informacija u obavijesti o uvođenju mehanizama za olakšanje pristupa MTP-u ili OTP-u.
   Članak 11.
   Priopćenje o obavijesti o promjeni informacija sadržanih u obavijesti o uvođenju mehanizama za olakšanje pristupa MTP-u ili OTP-u
   Nakon što primi obavijest u skladu s člankom 10. stavkom 1. nadležno tijelo matične države članice bez nepotrebne odgode priopćuje promjene o kojima je dostavljena obavijest nadležnom tijelu države članice domaćina uporabom obrasca iz Priloga III. te prilaže presliku obavijesti.
   Članak 12.
   Dostava obavijesti o putovnici podružnice
   Investicijsko društvo koje želi osnovati podružnicu na državnom području druge države članice nadležnom tijelu matične države članice dostavlja informacije koje se propisuju u članku 35. stavku 2. Direktive 2014/65/EU uporabom obrasca iz Priloga VI.
   Članak 13.
   Dostava obavijesti o putovnici vezanog zastupnika
   1.   Investicijsko društvo ili kreditna institucija iz članka 1. stavka 2. točke (b) koja želi koristiti vezanog zastupnika s poslovnim nastanom u drugoj državi članici, nadležnom tijelu matične države članice dostavlja informacije koje se propisuju u članku 35. stavku 2. Direktive 2014/65/EU uporabom obrasca iz Priloga VII.
   2.   Ako investicijsko društvo ili kreditna institucija iz članka 1. stavka 2. točke (b) želi koristiti više od jednog vezanog zastupnika u drugoj državi članici tada ispunjava zasebnu obavijest za svakog vezanog zastupnika kojeg namjerava koristiti.
   3.   Investicijsko društvo koje želi osnovati podružnicu i koje namjerava koristiti vezane zastupnike dostavlja nadležnom tijelu matične države članice zasebnu obavijest o putovnici vezanog zastupnika za svakog vezanog zastupnika uporabom obrasca iz Priloga VII.
   Članak 14.
   Ocjena cjelovitosti i točnosti obavijesti o putovnici podružnice ili obavijesti o putovnici vezanog zastupnika
   1.   Nakon primitka obavijesti u skladu s člankom 12. ili 13. nadležno tijelo matične države članice ocjenjuje cjelovitost i točnost dostavljenih informacija.
   2.   Ako se utvrdi da su dostavljene informacije nepotpune ili netočne, nadležno tijelo matične države članice bez nepotrebne odgode o tome obavješćuje investicijsko društvo ili kreditne institucije iz članka 1. stavka 2. točke (b). Nadležno tijelo matične države članice navodi u kojem se pogledu informacije smatraju nepotpunima ili netočnima.
   3.   Tromjesečno razdoblje iz članka 35. stavka 3. i iz članka 35. stavka 7. drugog podstavka Direktive 2014/65/EU počinje nakon primitka obavijesti o putovnici podružnice ili obavijesti o putovnici vezanog zastupnika koja sadržava informacije za koje je utvrđeno da su potpune i točne.
   Članak 15.
   Priopćenje o obavijesti o putovnici podružnice
   1.   Nadležno tijelo matične države članice u roku od tri mjeseca od primitka obavijesti o putovnici podružnice u skladu s člankom 12. dostavlja nadležnom tijelu države članice domaćina priopćenje o toj obavijesti uporabom obrasca iz Priloga VIII. te prilaže presliku obavijesti.
   2.   Nadležno tijelo matične države članice bez nepotrebne odgode obavješćuje investicijsko društvo da je priopćenje u skladu sa stavkom 1. poslano i navodi datum tog priopćenja.
   3.   Nadležno tijelo države članice domaćina potvrđuje primitak obavijesti nadležnom tijelu matične države članice i investicijskom društvu.
   Članak 16.
   Priopćenje o obavijesti o putovnici vezanog zastupnika
   1.   Nadležno tijelo matične države članice u roku od tri mjeseca od primitka obavijesti o putovnici vezanog zastupnika u skladu s člankom 13., dostavlja nadležnom tijelu države članice domaćina priopćenje o toj obavijesti uporabom obrasca iz Priloga IX. te prilaže presliku obavijesti.
   2.   Nadležno tijelo matične države članice bez nepotrebne odgode obavješćuje investicijsko društvo ili kreditnu instituciju da je priopćenje u skladu sa stavkom 1. poslano i navodi datum tog priopćenja.
   3.   Nadležno tijelo države članice domaćina potvrđuje primitak obavijesti nadležnom tijelu matične države članice i investicijskom društvu ili kreditnoj instituciji iz članka 1. stavka 2. točke (b).
   4.   Vezani zastupnik ne smije početi pružati svoje predložene investicijske usluge ili obavljati investicijske aktivnosti prije nego što se registrira u javnom registru države članice u kojoj taj vezani zastupnik ima poslovni nastan, u skladu s člankom 29. stavkom 3. Direktive 2014/65/EU.
   5.   Vezani zastupnik ne smije početi pružati svoje predložene investicijske usluge ili obavljati investicijske aktivnosti prije nego što primi priopćenje od nadležnog tijela države članice domaćina.
   6.   Ako takvo priopćenje nije poslano, vezani zastupnik može početi pružati svoje predložene investicijske usluge i obavljati investicijske aktivnosti dva mjeseca nakon što je nadležno tijelo matične države članice dostavilo priopćenje iz stavka 2.
   Članak 17.
   Dostava obavijesti o promjeni informacija sadržanih u putovnici podružnice
   1.   Ako se informacije iz obavijesti o putovnici podružnice promijene, investicijsko društvo dostavlja obavijest nadležnom tijelu matične države članice uporabom obrasca iz Priloga VI.
   Investicijsko društvo ili kreditna institucija ispunjava samo one dijelove obrasca iz Priloga VI. koji se odnose na promjene informacija u obavijesti o putovnici podružnice.
   2.   Ako investicijsko društvo ili kreditna institucija namjerava izmijeniti investicijske usluge, aktivnosti, pomoćne usluge ili financijske instrumente koje pruža putem vezanih zastupnika, ono uporabom obrasca iz Priloga VI. dostavlja popis svih investicijskih usluga, aktivnosti, pomoćnih usluga ili financijskih instrumenata koje pruža putem vezanih zastupnika u trenutku slanja te obavijesti ili ih namjerava pružati putem vezanih zastupnika u budućnosti.
   3.   Promjene informacija u obavijesti o putovnici podružnice koje se odnose na prestanak poslovanja podružnice dostavljaju se uporabom obrasca iz Priloga X.
   Članak 18.
   Dostava obavijesti o promjeni informacija sadržanih u putovnici vezanog zastupnika
   1.   Ako se informacije iz obavijesti o putovnici vezanog zastupnika promijene, investicijsko društvo ili kreditna institucija iz članka 1. stavka 2. točke (b) dostavlja obavijest nadležnom tijelu matične države članice uporabom obrasca iz Priloga VII.
   Investicijsko društvo ili kreditna institucija ispunjava samo one dijelove obrasca iz Priloga VII. koji se odnose na promjene informacija u obavijesti o putovnici vezanog zastupnika.
   2.   Ako investicijsko društvo namjerava izmijeniti investicijske usluge, aktivnosti, pomoćne usluge ili financijske instrumente na koje se primjenjuje obavijest o putovnici vezanog zastupnika, ono uporabom obrasca iz Priloga VI. dostavlja popis svih investicijskih usluga, aktivnosti ili financijskih instrumenata koje pruža putem vezanih zastupnika u trenutku slanja te obavijesti ili ih namjerava pružati u budućnosti.
   3.   Promjene informacija u obavijesti o putovnici vezanog zastupnika koje se odnose na prestanak korištenja vezanog zastupnika s poslovnim nastanom u drugoj državi članici dostavljaju se uporabom obrasca iz Priloga X.
   Članak 19.
   Priopćenje o obavijesti o promjeni informacija sadržanih u putovnici podružnice
   1.   Nakon što primi obavijest u skladu s člankom 17. stavkom 1. nadležno tijelo matične države članice bez nepotrebne odgode priopćuje promjene o kojima je dostavljena obavijest nadležnom tijelu države članice domaćina uporabom obrasca iz Priloga XI. te prilaže presliku obavijesti.
   2.   Nakon što primi obavijest u skladu s člankom 17. stavkom 3. nadležno tijelo matične države članice bez nepotrebne odgode priopćuje promjene o kojima je dostavljena obavijest nadležnom tijelu države članice domaćina uporabom obrasca iz Priloga XIII. te prilaže presliku obavijesti.
   Članak 20.
   Priopćenje o obavijesti o promjeni informacija sadržanih u putovnici vezanog zastupnika
   1.   Nakon što primi obavijest u skladu s člankom 18. stavkom 1. nadležno tijelo matične države članice bez nepotrebne odgode priopćuje promjene o kojima je dostavljena obavijest nadležnom tijelu države članice domaćina uporabom obrasca iz Priloga XII. te prilaže presliku obavijesti.
   2.   Nakon što primi obavijest u skladu s člankom 18. stavkom 3. nadležno tijelo matične države članice bez nepotrebne odgode priopćuje promjene o kojima je dostavljena obavijest nadležnom tijelu države članice domaćina uporabom obrasca iz Priloga XIII. te prilaže presliku obavijesti.
   Članak 21.
   Stupanje na snagu i primjena
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 3. siječnja 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. prosinca 2017.

            Za Komisiju

            Predsjednik

         Jean-Claude JUNCKER

      (1)  SL L 173, 12.6.2014., str. 349.

      (2)  Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL L 176, 27.6.2013., str. 338.).

      (3)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).

      PRILOG I.

      PRILOG II.

      PRILOG III.

      PRILOG IV.

      PRILOG V.

      PRILOG VI.

      PRILOG VII.

      PRILOG VIII.

      PRILOG IX.

      PRILOG X.

      PRILOG XI.

      PRILOG XII.

      PRILOG XIII.


title: Provedbena uredba Komisije (EU) 2017/2383 оd 19. prosinca 2017. o produljenju odstupanja od Uredbe Vijeća (EZ) br. 1967/2006 u pogledu minimalne udaljenosti od obale i minimalne dubine mora za povlačne mreže vrste „volantina” kojima se ribari u teritorijalnim vodama Slovenije

text:
               20.12.2017

               HR

               Službeni list Europske unije

               L 340/32

         PROVEDBENA UREDBA KOMISIJE (EU) 2017/2383
   оd 19. prosinca 2017.
   o produljenju odstupanja od Uredbe Vijeća (EZ) br. 1967/2006 u pogledu minimalne udaljenosti od obale i minimalne dubine mora za povlačne mreže vrste „volantina” kojima se ribari u teritorijalnim vodama Slovenije
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1967/2006 od 21. prosinca 2006. o mjerama upravljanja za održivo iskorištavanje ribolovnih resursa u Sredozemnome moru (1), a posebno njezin članak 13. stavak 5.,
   budući da:

               (1)

               Člankom 13. stavkom 1. Uredbe (EZ) br. 1967/2006 zabranjuje se upotreba povlačnih alata unutar 3 nautičke milje od obale ili unutar izobate od 50 metara ako se ta dubina dosegne na kraćoj udaljenosti od obale.

               (2)

               Na zahtjev države članice Komisija može dopustiti odstupanje od članka 13. stavka 1. Uredbe (EZ) br. 1967/2006 ako su ispunjeni određeni uvjeti utvrđeni u članku 13. stavcima 5. i 9.

               (3)

               Komisija je 8. veljače 2013. od Slovenije zaprimila zahtjev za odstupanje od članka 13. stavka 1. prvog podstavka te Uredbe u pogledu korištenja povlačnih mreža vrste „volantina” u teritorijalnim vodama Slovenije na dubini manjoj od 50 metara, a u području udaljenom od 1,5 do 3 nautičke milje od obale.

               (4)

               Odstupanje koje je zatražila Slovenija ispunjavalo je uvjete utvrđene u članku 13. stavcima 5. i 9. Uredbe (EZ) br. 1967/2006 te je Provedbenom uredbom Komisije (EU) br. 277/2014 (2) odobreno do 23. ožujka 2017.

               (5)

               Komisija je 20. lipnja 2016. od Slovenije zaprimila zahtjev za produljenje odstupanja nakon 23. ožujka 2017. Slovenija je dostavila ažurirane podatke kojima se opravdava produljenje odstupanja u skladu sa zahtjevima Uredbe (EZ) br. 1967/2006. Zahtjev se odnosi na plovila koja u predmetnom ribolovu sudjeluju dulje od pet godina, a love prema planu upravljanja koji je Slovenija donijela 13. veljače 2014. (3) u skladu s člankom 19. stavkom 2. Uredbe (EZ) br. 1967/2006. Ta su plovila navedena na popisu dostavljenom Komisiji u skladu sa zahtjevima iz članka 13. stavka 9. Uredbe (EZ) br. 1967/2006.

               (6)

               Znanstveni, tehnički i gospodarski odbor za ribarstvo (STECF) na svojoj 52. plenarnoj sjednici koja se održala od 4. do 8. srpnja 2016. ocijenio je odstupanje koje je zatražila Slovenija i pripadajući nacrt plana upravljanja.

               (7)

               Slovenija je na temelju evaluacije STECF-a 7. rujna 2016. Komisiji dostavila dodatne znanstvene podatke i izvješća, a 27. prosinca 2016. ažurirani plan upravljanja.

               (8)

               STECF je na svojoj 54. plenarnoj sjednici održanoj od 27. do 31. ožujka 2017. ocijenio odstupanje koje je zatražila Slovenija i dodatne dokumente. STECF je naglasio potrebu za objašnjenjima u pogledu evidencije plovila s odobrenjem za ribolov, korištenih ribolovnih alata i usputnog ulova. Slovenija je Komisiji dostavila odgovarajuća pojašnjenja i osigurala izradu dodatnih znanstvenih studija o ulovu i naporima za povećanje selektivnosti ribolovnih alata.

               (9)

               Odstupanje koje je zatražila Slovenija ispunjava uvjete utvrđene u članku 13. stavcima 5. i 9. Uredbe (EZ) br. 1967/2006.

               (10)

               Osobito je to odstupanje opravdano zemljopisnim ograničenjima jer teritorijalne vode Slovenije ni u jednoj točki nisu dublje od 50 metara. Bez primjene odstupanja povlačne mreže vrste „volantina” mogle bi se upotrebljavati samo na udaljenosti većoj od 3 nautičke milje od obale, gdje su ribolovna područja znatno ograničena područjem koje je namijenjeno komercijalnim pomorskim rutama.

               (11)

               Planom upravljanja utvrđuju se sve relevantne definicije za predmetno ribarstvo i jamči se da se ribolovni napor u budućnosti neće povećati jer će se odobrenja za ribolov izdati samo za navedenih 12 plovila kojima je Slovenija već odobrila ribolov.

               (12)

               Ribarenje povlačnim mrežama vrste „volantina” nije moguće drugim ribolovnim alatima, nema velik utjecaj na morski okoliš, uključujući zaštićena staništa, i ne remeti aktivnost plovila koja se koriste alatima koji nisu koće, potegače ili slične povlačne mreže.

               (13)

               Odstupanje koje je zatražila Slovenija odnosi se samo na ograničen broj od 12 plovila. Registarski brojevi tih plovila navedeni su u planu upravljanja.

               (14)

               Predmetne ribolovne aktivnosti ispunjuju zahtjeve iz članka 4. stavka 1. Uredbe (EZ) br. 1967/2006, kojom se, na temelju odstupanja, dopušta ribolov iznad zaštićenih staništa ako se ribolov obavlja bez doticanja dna prekrivenog morskim cvjetnicama pod određenim uvjetima.

               (15)

               Zatraženo odstupanje u skladu je s člankom 8. stavkom 1. točkom (h) Uredbe (EZ) br. 1967/2006 jer se odnosi na povlačne mreže s veličinom oka od najmanje 40 mm.

               (16)

               Predmetne ribolovne aktivnosti ispunjuju zahtjeve članka 9. stavka 3. Uredbe (EZ) br. 1967/2006. Povlačne mreže vrste „volantina” nisu namijenjene lovu glavonožaca.

               (17)

               Slovenski plan upravljanja uključuje mjere za praćenje ribolovnih aktivnosti kako je predviđeno člankom 13. stavkom 9. trećim podstavkom Uredbe (EZ) br. 1967/2006 i člancima 14. i 15. Uredbe Vijeća (EZ) br. 1224/2009 (4).

               (18)

               Stoga bi zatraženo odstupanje trebalo odobriti.

               (19)

               Slovenija bi trebala pravovremeno izvještavati Komisiju u skladu s planom praćenja koji je predviđen u slovenskom planu upravljanja.

               (20)

               Potrebno je utvrditi ograničenje trajanja odstupanja kako bi se osigurale pravodobne korektivne mjere upravljanja u slučaju da izvješće dostavljeno Komisiji pokaže loše stanje očuvanja iskorištavanog stoka i istodobno otvorila mogućnost djelovanja za unapređenje znanstvene podloge za poboljšani plan upravljanja.

               (21)

               S obzirom na to da je odstupanje odobreno Provedbenom uredbom (EU) br. 277/2014 isteklo 23. ožujka 2017., ova bi se Uredba trebala primjenjivati od 24. ožujka 2017.

               (22)

               Mjere predviđene ovom Uredbom u skladu su s mišljenjem Odbora za ribarstvo i akvakulturu,

         DONIJELA JE OVU UREDBU:
   Članak 1.
   Odstupanje
   Članak 13. stavak 1. Uredbe (EZ) br. 1967/2006 ne primjenjuje se u teritorijalnim vodama Slovenije, bez obzira na njihovu dubinu, na udaljenosti od 1,5 do 3 nautičke milje od obale na povlačne mreže vrste „volantina” koje se upotrebljavaju na plovilima:

               (a)

               s registarskim brojevima navedenima u slovenskom planu upravljanja koji je Slovenija donijela u skladu s člankom 19. stavkom 2. Uredbe (EZ) br. 1967/2006;

               (b)

               koja u predmetnom ribolovu sudjeluju dulje od pet godina i ne dovode do budućeg povećanja ribolovnog napora i

               (c)

               koja imaju odobrenje za ribolov i love prema planu upravljanja.

         Članak 2.
   Plan praćenja i izvješćivanje
   U roku od tri godine od stupanja na snagu ove Uredbe Slovenija Komisiji dostavlja izvješće sastavljeno u skladu s planom praćenja koji je utvrđen u planu upravljanja iz članka 1.
   Članak 3.
   Stupanje na snagu i razdoblje primjene
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 24. ožujka 2017. do 27. ožujka 2020.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu19. prosinca 2017.

            Za Komisiju

            Predsjednik

         Jean-Claude JUNCKER

      (1)  SL L 36, 8.2.2007., str. 6.

      (2)  Provedbena uredba Komisije (EU) br. 277/2014 оd 19. ožujka 2014. o odstupanju od Uredbe Vijeća (EZ) br. 1967/2006 u pogledu minimalne udaljenosti od obale i minimalne dubine mora za povlačne mreže vrste „volantina” kojima se ribari u teritorijalnim vodama Slovenije (SL L 82, 20.3.2014., str. 1.).

      (3)  Odluka br. 34200-2/2014/4 od 13.2.2014.

      (4)  Uredba Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).


title: Provedbena uredba Komisije (EU) 2017/2387 оd 19. prosinca 2017. o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2018. u okviru carinske kvote koja je Uredbom (EZ) br. 536/2007 otvorena za meso peradi podrijetlom iz Sjedinjenih Američkih Država

text:
               20.12.2017

               HR

               Službeni list Europske unije

               L 340/45

         PROVEDBENA UREDBA KOMISIJE (EU) 2017/2387
   оd 19. prosinca 2017.
   o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2018. u okviru carinske kvote koja je Uredbom (EZ) br. 536/2007 otvorena za meso peradi podrijetlom iz Sjedinjenih Američkih Država
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 2. i 3.,
   budući da:

               (1)

               Uredbom Komisije (EZ) br. 536/2007 (2) otvorena je godišnja carinska kvota za uvoz proizvoda iz sektora mesa peradi podrijetlom iz Sjedinjenih Američkih Država.

               (2)

               Količine obuhvaćene zahtjevima za uvozne dozvole podnesenima od 1. do 7. prosinca 2017. za podrazdoblje od 1. siječnja do 31. ožujka 2018. manje su od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje kvote.

               (3)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Količine za koje nisu podneseni zahtjevi za uvozne dozvole u skladu s Uredbom (EZ) br. 536/2007, koje je potrebno dodati podrazdoblju od 1. travnja do 30. lipnja 2018., navedene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. prosinca 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 536/2007 od 15. svibnja 2007. o otvaranju i predviđanju upravljanja carinskom kvotom za meso peradi dodijeljenoj Sjedinjenim Američkim Državama (SL L 128, 16.5.2007., str. 6.).

      PRILOG

                  Redni br.

                  Količine za koje nije podnesen zahtjev koje treba dodati količini raspoloživoj za podrazdoblje od 1. travnja do 30. lipnja 2018.
                  (u kg)

                  09.4169

                  15 643 542


title: Provedbena uredba Komisije (EU) 2017/2384 оd 19. prosinca 2017. o utvrđivanju tehničkih parametara ad hoc modula za 2019. o organizaciji rada i odredbama o radnom vremenu u pogledu ankete o radnoj snazi na uzorku u skladu s Uredbom Vijeća (EZ) br. 577/98 (Tekst značajan za EGP. )

text:
                  20.12.2017

                  HR

                  Službeni list Europske unije

                  L 340/35

            PROVEDBENA UREDBA KOMISIJE (EU) 2017/2384
      оd 19. prosinca 2017.
      o utvrđivanju tehničkih parametara ad hoc modula za 2019. o organizaciji rada i odredbama o radnom vremenu u pogledu ankete o radnoj snazi na uzorku u skladu s Uredbom Vijeća (EZ) br. 577/98
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EZ) br. 577/98 od 9. ožujka 1998. o organizaciji ankete o radnoj snazi na uzorku u Zajednici (1), a posebno njezin članak 7.a stavak 5.,
      budući da:

                  (1)

                  U kontekstu europske strategije zapošljavanja, smjernica za zapošljavanje (2), europskog stupa socijalnih prava (3), i to posebno njegovih načela sigurnog i prilagodljivog zaposlenja, ravnoteže privatnog i poslovnog života i dobro prilagođenog radnog okruženja potrebna je veća prilagodljivost poduzeća i radnika u Europi te je potrebno prikupiti podatke opsežnim europskim istraživanjem o primjeni različitih oblika novih praksi u pogledu organizacije rada i odredaba o radnom vremenu te o iskustvima radnika s njima.

                  (2)

                  U Delegiranoj uredbi Komisije (EU) 2016/1851 (4) utvrđuju se i opisuju područja za koje je potrebno omogućiti detaljnije informacije, a to su ad hoc podmoduli, i koja bi trebalo uključiti u ad hoc modul za 2019. o organizaciji rada i odredbama o radnom vremenu u pogledu ankete o radnoj snazi na uzorku u skladu s Uredbom (EZ) br. 577/98.

                  (3)

                  Stoga je potrebno utvrditi tehničke specifikacije, filtre, šifre i rokove za prijenos podataka koji provode države članice u okviru ad hoc modula o organizaciji rada i odredbama o radnom vremenu.

                  (4)

                  Mjere predviđene ovom Uredbom u skladu su s mišljenjem Odbora za europski statistički sustav,

            DONIJELA JE OVU UREDBU:
      Članak 1.
      Tehnički parametri ad hoc modula za 2019. o organizaciji rada i odredbama o radnom vremenu te filtri i šifre koje treba upotrijebiti i rok do kojeg države članice Komisiji dostavljaju rezultate utvrđeni su u Prilogu ovoj Uredbi.
      Članak 2.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 19. prosinca 2017.

               Za Komisiju

               Predsjednik

            Jean-Claude JUNCKER

         (1)  SL L 77, 14.3.1998., str. 3.

         (2)  Odluka Vijeća (EU) 2015/1848 od 5. listopada 2015. o smjernicama za politike zapošljavanja država članica za 2015. (SL L 268, 15.10.2015., str. 28.).

         (3)  https://ec.europa.eu/commission/priorities/deeper-and-fairer-economic-and-monetary-union/european-pillar-social-rights_hr

         (4)  Delegirana uredba Komisije (EU) 2016/1851 od 14. lipnja 2016. o donošenju programa ad hoc modula za godine 2019., 2020. i 2021., za anketu o radnoj snazi na uzorku kako je predviđeno Uredbom Vijeća (EZ) br. 577/98 (SL L 284, 20.10.2016., str. 1.).

         PRILOG
         U ovom se Prilogu utvrđuju tehnički parametri, filtri i šifre koje treba upotrijebiti u ad hoc modulu o organizaciji rada i odredbama o radnom vremenu predviđenom za provedbu u 2019. Utvrđuju se i datumi kada države članice Komisiji trebaju dostaviti podatke.

            Rok za slanje rezultata Komisiji: 31. ožujka 2020.

            Filtri i šifre koje treba upotrijebiti za slanje podataka: kako je utvrđeno u Prilogu III. Uredbi Komisije (EZ) br. 377/2008 (1).

            Stupci rezervirani za neobvezne faktore ponderiranja, za upotrebu u slučajevima poduzorkovanja ili izostanka odgovora: stupci 226 – 229 sadržavaju cijele brojeve, a stupci 230 – 231 decimalna mjesta.
         (1)   Podmodul „Fleksibilnost radnog vremena”

                     Naziv/stupac

                     Šifra

                     Opis

                     Filtar

                     VARIWT

                        Promjenjivo radno vrijeme

                     WSTATOR = 1,2

                     211

                        Određivanje početka i kraja radnog vremena na glavnom poslu

                     1

                     Radnik u potpunosti može odrediti radno vrijeme

                     2

                     Radnik može odrediti radno vrijeme uz određena ograničenja

                     3

                     Radno vrijeme određuje uglavnom poslodavac ili organizacija

                     9

                     Nije primjenjivo (nije uključeno u filtar)

                     Prazno

                     Nema odgovora/Ne znam

                     FREEHOUR

                        Sloboda uzimanja slobodnih sati

                     VARIWT = 2,3,prazno

                     212

                        Mogućnost uzimanja slobodnog jednog ili dva sata u jednom radnom danu na glavnom poslu zbog osobnih ili obiteljskih razloga

                     1

                     Vrlo lako

                     2

                     Prilično lako

                     3

                     Prilično teško

                     4

                     Vrlo teško

                     9

                     Nije primjenjivo (nije uključeno u filtar)

                     Prazno

                     Nema odgovora/Ne znam

                     FREELEAV

                        Sloboda uzimanja dopusta

                     WSTATOR = 1,2

                     213

                        Mogućnost uzimanja jednodnevnog ili dvodnevnog dopusta u roku od tri radna dana na glavnom poslu

                     1

                     Vrlo lako

                     2

                     Prilično lako

                     3

                     Prilično teško

                     4

                     Vrlo teško

                     9

                     Nije primjenjivo (nije uključeno u filtar)

                     Prazno

                     Nema odgovora/Ne znam

                     FLEXWT

                        Očekivana fleksibilnost radnog vremena

                     WSTATOR = 1,2

                     214

                        Učestalost kojom radnik mora nepredviđeno mijenjati radno vrijeme na glavnom poslu

                     1

                     Najmanje jednom tjedno

                     2

                     Manje od jednom tjedno, ali najmanje jednom mjesečno

                     3

                     Manje od jednom mjesečno ili nikada

                     9

                     Nije primjenjivo (nije uključeno u filtar)

                     Prazno

                     Nema odgovora/Ne znam

                     AVAIFREE

                        Dostupnost za rad u slobodno vrijeme

                     WSTATOR = 1,2

                     215

                        Radnik je u svojem slobodnom vremenu u posljednja dva mjeseca dobio poziv na rad prije sljedećeg radnog dana na glavnom poslu

                     1

                     Nije dobio poziv u posljednja 2 mjeseca

                     2

                     Dobio je poziv nekoliko puta

                     3

                     Dobio je poziv nekoliko puta i morao je raditi prije sljedećeg radnog dana

                     4

                     Dobio je poziv nekoliko puta, ali nije morao raditi prije sljedećeg radnog dana

                     9

                     Nije primjenjivo (nije uključeno u filtar)

                     Prazno

                     Nema odgovora/Ne znam

               (2)   Podmodul „Metode rada”

                     Naziv/stupac

                     Šifra

                     Opis

                     Filtar

                     RECHOURS

                        Bilježenje prisutnosti ili radnih sati

                     STAPRO = 3

                     216 – 217

                        Metoda bilježenja prisutnosti ili radnih sati na glavnom poslu

                     01

                     Prisutnost i sati ne bilježe se

                     02

                     Prisutnost ručno bilježi radnik

                     03

                     Prisutnost ručno bilježi nadzornik/kolega

                     04

                     Prisutnost se bilježi automatski (uređajem za bilježenje dolazaka/odlazaka, pri prijavi u sustav (log-in))

                     05

                     Prisutnost se bilježi drugom metodom

                     06

                     Sate ručno bilježi radnik

                     07

                     Sate ručno bilježi nadzornik/kolega

                     08

                     Sati se bilježe automatski (uređajem za bilježenje dolazaka/odlazaka, pri prijavi u sustav (log-in))

                     09

                     Sati se bilježe drugom metodom

                     99

                     Nije primjenjivo (nije uključeno u filtar)

                     Prazno

                     Nema odgovora/Ne znam

                     PRESSURE

                        Rad pod vremenskim pritiskom

                     WSTATOR = 1,2

                     218

                        Učestalost rada pod vremenskim pritiskom na glavnom poslu

                     1

                     Uvijek

                     2

                     Često

                     3

                     Ponekad

                     4

                     Nikada

                     9

                     Nije primjenjivo (nije uključeno u filtar)

                     Prazno

                     Nema odgovora/Ne znam

                     JOBAUTON

                        Samostalnost u poslu

                     WSTATOR = 1,2

                     219 – 220

                        Mogućnost utjecaja na redoslijed i sadržaj zadataka na glavnom poslu

                     11

                     Znatan utjecaj na redoslijed i sadržaj

                     12

                     Znatan utjecaj na redoslijed i određeni utjecaj na sadržaj

                     13

                     Znatan utjecaj na redoslijed i mali ili nikakav na sadržaj

                     21

                     Određeni utjecaj na redoslijed i znatan na sadržaj

                     22

                     Određeni utjecaj na redoslijed i sadržaj

                     23

                     Određeni utjecaj na redoslijed i mali ili nikakav na sadržaj

                     31

                     Znatan utjecaj na sadržaj i mali ili nikakav na redoslijed

                     32

                     Određeni utjecaj na sadržaj i mali ili nikakav na redoslijed

                     33

                     Mali ili nikakav utjecaj na redoslijed i sadržaj

                     99

                     Nije primjenjivo (nije uključeno u filtar)

                     Prazno

                     Nema odgovora/Ne znam

               (3)   Podmodul „Mjesto rada”

                     Naziv/stupac

                     Šifra

                     Opis

                     Filtar

                     PLACEWK

                        Glavno mjesto rada

                     WSTATOR = 1,2

                     221

                        Mjesto na kojem se uglavnom obavljaju aktivnosti na glavnom poslu

                     1

                     U prostoru poslodavca ili vlastitom prostoru

                     2

                     Kod kuće

                     3

                     U prostoru klijenta

                     4

                     Mjesto nije fiksno (vozilo, dostava itd.)

                     5

                     Drugo

                     9

                     Nije primjenjivo (nije uključeno u filtar)

                     Prazno

                     Nema odgovora/Ne znam

                     COMMUTM

                        Vrijeme putovanja

                     PLACEWK≠2

                     222 – 224

                        Vrijeme za odlazak na posao za glavni posao (u jednom smjeru)

                     000 – 240

                     Minuta

                     999

                     Nije primjenjivo (nije uključeno u filtar)

                     Prazno

                     Nema odgovora/Ne znam

                     OTHERLOC

                        Rad na drugim lokacijama

                     PLACEWK = 1-5

                     225

                        Rad na više od jedne lokacije za glavni posao

                     1

                     Svaki dan

                     2

                     Ne svaki dan, ali najmanje jednom tjedno.

                     3

                     Manje od jednom tjedno, ali najmanje jednom mjesečno

                     4

                     Manje od jednom mjesečno ili nikada

                     9

                     Nije primjenjivo (nije uključeno u filtar)

                     Prazno

                     Nema odgovora/Ne znam

            (1)  Uredba Komisije (EZ) br. 377/2008 od 25. travnja 2008. o provedbi Uredbe Vijeća (EZ) br. 577/98 o provedbi ankete o radnoj snazi na uzorku u Zajednici u pogledu šifriranja koje od 2009. treba koristiti za prijenos podataka, korištenju poduzorka za prikupljanje podataka o strukturnim varijablama i definiciji referentnih tromjesečja (SL L 114, 26.4.2008., str. 57.).


title: Provedbena uredba Komisije (EU) 2017/2385 оd 19. prosinca 2017. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. prosinca 2017. i o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2018. u okviru carinskih kvota koje su Uredbom (EZ) br. 533/2007 otvorene u sektoru mesa peradi

text:
               20.12.2017

               HR

               Službeni list Europske unije

               L 340/41

         PROVEDBENA UREDBA KOMISIJE (EU) 2017/2385
   оd 19. prosinca 2017.
   o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. prosinca 2017. i o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2018. u okviru carinskih kvota koje su Uredbom (EZ) br. 533/2007 otvorene u sektoru mesa peradi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   budući da:

               (1)

               Uredbom Komisije (EZ) br. 533/2007 (2) otvorene su godišnje carinske kvote za uvoz proizvoda iz sektora mesa peradi.

               (2)

               Količine obuhvaćene zahtjevima za uvozne dozvole podnesenima od 1. do 7. prosinca 2017. za podrazdoblje od 1. siječnja do 31. ožujka 2018. za neke kvote premašuju raspoložive količine. Stoga je potrebno odrediti u kojoj se mjeri uvozne dozvole mogu izdavati tako da se odredi koeficijent dodjele koji će se primjenjivati na količine za koje je podnesen zahtjev, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

               (3)

               Količine obuhvaćene zahtjevima za uvozne dozvole podnesenima od 1. do 7. prosinca 2017. za podrazdoblje od 1. siječnja do 31. ožujka 2018. za neke su kvote manje od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje kvote.

               (4)

               Kako bi se osigurala učinkovitost mjere, ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   1.   Količine obuhvaćene zahtjevima za uvozne dozvole podnesenima u skladu s Uredbom (EZ) br. 533/2007 za podrazdoblje od 1. siječnja do 31. ožujka 2018. množe se s koeficijentom dodjele iz Priloga ovoj Uredbi.
   2.   Količine za koje nisu podneseni zahtjevi za uvozne dozvole u skladu s Uredbom (EZ) br. 533/2007, koje je potrebno dodati podrazdoblju od 1. travnja do 30. lipnja 2018. navedene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. prosinca 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 533/2007 od 14. svibnja 2007. o otvaranju i predviđanju upravljanja carinskim kvotama u sektoru mesa peradi (SL L 125, 15.5.2007., str. 9.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

                  Redni br.

                  Koeficijent dodjele – zahtjevi podneseni za podrazdoblje od 1. siječnja do 31. ožujka 2018.
                  (u %)

                  Količine za koje nije podnesen zahtjev koje treba dodati količini raspoloživoj za podrazdoblje od 1. travnja do 30. lipnja 2018.
                  (u kg)

                  09.4067

                  1,404135

                  —

                  09.4068

                  0,138103

                  —

                  09.4069

                  0,118836

                  —

                  09.4070

                  —

                  1 335 750


title: Provedbena uredba Komisije (EU) 2017/2404 оd 20. prosinca 2017. o zaštiti naziva „Maasvallei Limburg” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća

text:
               21.12.2017

               HR

               Službeni list Europske unije

               L 342/1

         PROVEDBENA UREDBA KOMISIJE (EU) 2017/2404
   оd 20. prosinca 2017.
   o zaštiti naziva „Maasvallei Limburg” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
   budući da:

               (1)

               U skladu s člankom 97. stavcima 2. i 3. Uredbe (EU) br. 1308/2013, Komisija je ispitala zahtjev za upis naziva „Maasvallei Limburg” koji su podnijele Belgija i Nizozemska te ga objavila u Službenom listu Europske unije
                   (2).

               (2)

               Komisiji nije dostavljen nijedan prigovor u skladu s člankom 98. Uredbe (EU) br. 1308/2013.

               (3)

               U skladu s člankom 99. Uredbe (EU) br. 1308/2013 naziv „Maasvallei Limburg” trebalo bi zaštititi i upisati u registar iz članka 104. te Uredbe.

               (4)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Naziv „Maasvallei Limburg” (ZOI) zaštićuje se.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. prosinca 2017.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  SL C 278, 22.8.2017., str. 4.


title: Provedbena uredba Komisije (EU) 2017/2405 оd 20. prosinca 2017. o zaštiti naziva „Picpoul de Pinet” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća

text:
               21.12.2017

               HR

               Službeni list Europske unije

               L 342/3

         PROVEDBENA UREDBA KOMISIJE (EU) 2017/2405
   оd 20. prosinca 2017.
   o zaštiti naziva „Picpoul de Pinet” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
   budući da:

               (1)

               U skladu s člankom 97. stavcima 2. i 3. Uredbe (EU) br. 1308/2013 Komisija je ispitala zahtjev Francuske za upis naziva „Picpoul de Pinet” u registar. Komisija je ustvrdila da su uvjeti utvrđeni člancima od 93. do 96., člankom 97. stavkom 1. te člancima 100., 101. i 102. Uredbe (EU) br. 1308/2013 ispunjeni. Komisija je stoga zaključila da se, ako se ne zaprimi nikakav prigovor, složeni naziv „Picpoul de Pinet” može zaštititi u cjelini na temelju tradicionalne uporabe. Komisija je zaključila i da se upisom tog naziva u registar ne bi stvorila prepreka za uporabu, u skladu s načelima i pravilima pravnog poretka Unije, naziva sorte grožđa „piquepoul” ili njegovih sinonima jer taj naziv sorte grožđa ne sadržava naziv „Picpoul de Pinet” niti se sastoji od njega te ne upućuje na zemljopisni element predmetnog naziva, što bi bilo u suprotnosti s uvjetima iz članka 100. stavka 3. prvog podstavka Uredbe (EU) br. 1308/2013. Zahtjev za upis u registar naknadno je objavljen u Službenom listu Europske unije
                   (2).

               (2)

               Komisiji nije dostavljen ni jedan prigovor u smislu članka 98. Uredbe (EU) br. 1308/2013.

               (3)

               U skladu s člankom 99. Uredbe (EU) br. 1308/2013 trebalo bi zaštiti naziv „Picpoul de Pinet” i upisati ga u registar iz članka 104. te Uredbe.

               (4)

               Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Zaštićuje se naziv „Picpoul de Pinet” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. prosinca 2017.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  SL C 253, 4.8.2017., str. 4.


title: Provedbena uredba Komisije (EU) 2017/2406 оd 20. prosinca 2017. o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2018. u okviru carinskih kvota koje su Uredbom (EZ) br. 442/2009 otvorene u sektoru svinjskog mesa

text:
               21.12.2017

               HR

               Službeni list Europske unije

               L 342/4

         PROVEDBENA UREDBA KOMISIJE (EU) 2017/2406
   оd 20. prosinca 2017.
   o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2018. u okviru carinskih kvota koje su Uredbom (EZ) br. 442/2009 otvorene u sektoru svinjskog mesa
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 2. i 3.,
   budući da:

               (1)

               Uredbom Komisije (EZ) br. 442/2009 (2) otvorene su godišnje carinske kvote za uvoz proizvoda iz sektora svinjskog mesa. Kvotama iz dijela B. Priloga I. navedenoj Uredbi upravlja se u skladu s metodom simultane kontrole.

               (2)

               Količine obuhvaćene zahtjevima za uvozne dozvole podnesenima od 1. do 7. prosinca 2017. za podrazdoblje od 1. siječnja do 31. ožujka 2018. manje su od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje kvote.

               (3)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Količine za koje nisu podneseni zahtjevi za uvozne dozvole u skladu s Uredbom (EZ) br. 442/2009, koje je potrebno dodati podrazdoblju od 1. travnja do 30. lipnja 2018., navedene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. prosinca 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 442/2009 od 27. svibnja 2009. o otvaranju i predviđanju upravljanja carinskim kvotama Zajednice u sektoru svinjskog mesa (SL L 129, 28.5.2009., str. 13.).

      PRILOG

                  Redni br.

                  Količine za koje nije podnesen zahtjev koje je potrebno dodati količini raspoloživoj za podrazdoblje od 1. travnja do 30. lipnja 2018.
                  (u kg)

                  09.4038

                  25 693 750

                  09.4170

                  3 691 500


title: Provedbena uredba Komisije (EU) 2017/2407 оd 20. prosinca 2017. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. prosinca 2017. i o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2018. u okviru carinskih kvota koje su Uredbom (EZ) br. 539/2007 otvorene u sektoru jaja i za albumin iz jaja

text:
               21.12.2017

               HR

               Službeni list Europske unije

               L 342/6

         PROVEDBENA UREDBA KOMISIJE (EU) 2017/2407
   оd 20. prosinca 2017.
   o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. prosinca 2017. i o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2018. u okviru carinskih kvota koje su Uredbom (EZ) br. 539/2007 otvorene u sektoru jaja i za albumin iz jaja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   budući da:

               (1)

               Uredbom Komisije (EZ) br. 539/2007 (2) otvorene su godišnje carinske kvote za uvoz proizvoda iz sektora jaja i albumina iz jaja.

               (2)

               Količine obuhvaćene zahtjevima za uvozne dozvole podnesenima od 1. do 7. prosinca 2017. za podrazdoblje od 1. siječnja do 31. ožujka 2018. za neke kvote premašuju raspoložive količine. Stoga je potrebno odrediti u kojoj se mjeri uvozne dozvole mogu izdavati tako da se odredi koeficijent dodjele koji će se primjenjivati na količine za koje je podnesen zahtjev, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

               (3)

               Količine obuhvaćene zahtjevima za uvozne dozvole podnesenima od 1. do 7. prosinca 2017. za podrazdoblje od 1. siječnja do 31. ožujka 2018. za neke su kvote manje od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje.

               (4)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   1.   Količine obuhvaćene zahtjevima za uvozne dozvole podnesenima u skladu s Uredbom (EZ) br. 539/2007 za podrazdoblje od 1. siječnja do 31. ožujka 2018. množe se s koeficijentom dodjele iz Priloga ovoj Uredbi.
   2.   Količine za koje nisu podneseni zahtjevi za uvozne dozvole u skladu s Uredbom (EZ) br. 539/2007, koje je potrebno dodati podrazdoblju od 1. travnja do 30. lipnja 2018., navedene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. prosinca 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 539/2007 od 15. svibnja 2007. o otvaranju i predviđanju upravljanja carinskim kvotama u sektoru jaja i za albumin iz jaja (SL L 128, 16.5.2007., str. 19.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

                  Redni br.

                  Koeficijent dodjele – zahtjevi podneseni za podrazdoblje od 1. siječnja do 31. ožujka 2018.
                  (u %)

                  Količine za koje nije podnesen zahtjev koje treba dodati količini raspoloživoj za podrazdoblje od 1. travnja do 30. lipnja 2018.
                  (protuvrijednost jaja u ljusci u kg)

                  09.4015

                  —

                  105 912 000

                  09.4401

                  99,823823

                  0

                  09.4402

                  —

                  10 545 000


title: Provedbena uredba Komisije (EU) 2017/2421 оd 21. prosinca 2017. o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2018. u okviru carinskih kvota koje su Provedbenom uredbom (EU) 2015/2077 otvorene za jaja, proizvode od jaja i albumin iz jaja podrijetlom iz Ukrajine

text:
               22.12.2017

               HR

               Službeni list Europske unije

               L 343/62

         PROVEDBENA UREDBA KOMISIJE (EU) 2017/2421
   оd 21. prosinca 2017.
   o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2018. u okviru carinskih kvota koje su Provedbenom uredbom (EU) 2015/2077 otvorene za jaja, proizvode od jaja i albumin iz jaja podrijetlom iz Ukrajine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 2. i 3.,
   budući da:

               (1)

               Provedbenom uredbom Komisije (EU) 2015/2077 (2) otvorene su godišnje carinske kvote za uvoz proizvoda iz sektora jaja i albumina iz jaja podrijetlom iz Ukrajine.

               (2)

               Količine obuhvaćene zahtjevima za uvozne dozvole podnesenima od 1. do 7. prosinca 2017. za podrazdoblje od 1. siječnja do 31. ožujka 2018. manje su od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje kvote.

               (3)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Količine za koje nisu podneseni zahtjevi za uvozne dozvole u skladu s Provedbenom uredbom (EU) 2015/2077, koje je potrebno dodati podrazdoblju od 1. travnja do 30. lipnja 2018., navedene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. prosinca 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Provedbena uredba Komisije (EU) 2015/2077 оd 18. studenoga 2015. o otvaranju uvoznih carinskih kvota Unije za jaja, proizvode od jaja i albumine podrijetlom iz Ukrajine i upravljanju tim kvotama (SL L 302, 19.11.2015., str. 57.).

      PRILOG

                  Redni br.

                  Količine za koje nije podnesen zahtjev koje treba dodati količini raspoloživoj za podrazdoblje od 1. travnja do 30. lipnja 2018.
                  (protuvrijednost jaja u ljusci u kg)

                  09.4275

                  279 202

                  09.4276

                  375 000


title: Provedbena uredba Komisije (EU) 2017/2419 оd 21. prosinca 2017. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. prosinca 2017. u okviru carinskih kvota koje su Provedbenom uredbom (EU) 2015/2078 otvorene za meso peradi podrijetlom iz Ukrajine

text:
               22.12.2017

               HR

               Službeni list Europske unije

               L 343/56

         PROVEDBENA UREDBA KOMISIJE (EU) 2017/2419
   оd 21. prosinca 2017.
   o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. prosinca 2017. u okviru carinskih kvota koje su Provedbenom uredbom (EU) 2015/2078 otvorene za meso peradi podrijetlom iz Ukrajine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 1. i 3.,
   budući da:

               (1)

               Provedbenom uredbom Komisije (EU) 2015/2078 (2) otvorene su godišnje carinske kvote za uvoz proizvoda iz sektora mesa peradi podrijetlom iz Ukrajine.

               (2)

               Količine obuhvaćene zahtjevima za uvozna prava podnesenima od 1. do 7. prosinca 2017. za podrazdoblje od 1. siječnja do 31. ožujka 2018. premašuju raspoložive količine. Stoga je potrebno odrediti u kojoj se mjeri uvozna prava mogu dodjeljivati i odrediti koeficijent dodjele koji će se primjenjivati na količine za koje je podnesen zahtjev, izračunan u skladu s člankom 6. stavkom 3. Uredbe Komisije (EZ) br. 1301/2006 (3) u vezi s njezinim člankom 7. stavkom 2.

               (3)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Količine obuhvaćene zahtjevima za uvozna prava podnesenima u skladu s Provedbenom uredbom (EU) 2015/2078 za podrazdoblje od 1. siječnja do 31. ožujka 2018. množe se s koeficijentom dodjele iz Priloga ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. prosinca 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Provedbena uredba Komisije (EU) 2015/2078 od 18. studenoga 2015. o otvaranju uvoznih carinskih kvota Unije za meso peradi podrijetlom iz Ukrajine i upravljanju tim kvotama (SL L 302, 19.11.2015., str. 63.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

                  Redni br.

                  Koeficijent dodjele – zahtjevi podneseni za podrazdoblje od 1. siječnja do 31. ožujka 2018.
                  (u %)

                  09.4273

                  2,644683

                  09.4274

                  23,716742


title: Provedbena uredba Komisije (EU) 2017/2420 оd 21. prosinca 2017. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. prosinca 2017. u okviru carinskih kvota otvorenih Uredbom (EZ) br. 891/2009 u sektoru šećera i o obustavi podnošenja zahtjeva za takve dozvole

text:
               22.12.2017

               HR

               Službeni list Europske unije

               L 343/59

         PROVEDBENA UREDBA KOMISIJE (EU) 2017/2420
   оd 21. prosinca 2017.
   o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. prosinca 2017. u okviru carinskih kvota otvorenih Uredbom (EZ) br. 891/2009 u sektoru šećera i o obustavi podnošenja zahtjeva za takve dozvole
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 1. i 3.,
   budući da:

               (1)

               Uredbom Komisije (EZ) br. 891/2009 (2) otvorene su godišnje carinske kvote za uvoz proizvoda od šećera.

               (2)

               Količine obuhvaćene zahtjevima za uvozne dozvole podnesenima od 1. do 7. prosinca 2017. za podrazdoblje od 1. do 31. prosinca 2017. premašuju raspoložive količine u okviru rednog broja 09.4321. Stoga je potrebno odrediti u kojoj se mjeri mogu izdavati uvozne dozvole tako da se odredi koeficijent dodjele koji će se primjenjivati na zatražene količine, izračunan u skladu s člankom 7. stavkom 2. Uredbe Komisije (EZ) br. 1301/2006 (3). Podnošenje novih zahtjeva za taj redni broj potrebno je obustaviti do kraja razdoblja kvote.

               (3)

               Kako bi se osigurala učinkovitost mjere, ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   1.   Količine obuhvaćene zahtjevima za uvozne dozvole podnesenima u skladu s Uredbom (EZ) br. 891/2009 od 1. do 7. prosinca 2017. množe se s koeficijentom dodjele iz Priloga ovoj Uredbi.
   2.   Podnošenje novih zahtjeva za uvozne dozvole obustavlja se do isteka razdoblja kvote 2017./2018. za redne brojeve iz Priloga.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. prosinca 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 891/2009 od 25. rujna 2009. o otvaranju i predviđanju upravljanja određenim carinskim kvotama Zajednice u sektoru šećera (SL L 254, 26.9.2009., str. 82.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

                  „Šećer iz koncesija CXL”
                  Razdoblje kvote 2017./2018.
                  Zahtjevi podneseni od 1. do 7. prosinca 2017.

                  Redni br.

                  Zemlja

                  Koeficijent dodjele
                  (%)

                  Novi zahtjevi

                  09.4317

                  Australija

                  —

                  09.4318

                  Brazil

                  —

                  09.4319

                  Kuba

                  —

                  09.4320

                  Sve treće zemlje

                  —

                  09.4321

                  Indija

                  25,000213

                  Obustavljeni

                  09.4329

                  Brazil

                  —

                  09.4330

                  Brazil

                  raspoloživo u razdobljima 2022./2023. i 2023./2024.

                  „Šećer s Balkana”
                  Razdoblje kvote 2017./2018.
                  Zahtjevi podneseni od 1. do 7. prosinca 2017.

                  Redni br.

                  Zemlja

                  Koeficijent dodjele
                  (%)

                  Novi zahtjevi

                  09.4324

                  Albanija

                  —

                  09.4325

                  Bosna i Hercegovina

                  —

                  09.4326

                  Srbija

                  —

                  09.4327

                  bivša jugoslavenska republika Makedonija

                  —


title: Provedbena uredba Komisije (EU) 2018/207 оd 9. veljače 2018. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Laguiole” (ZOI))

text:
               13.2.2018

               HR

               Službeni list Europske unije

               L 39/1

         PROVEDBENA UREDBA KOMISIJE (EU) 2018/207
   оd 9. veljače 2018.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Laguiole” (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku izvornosti „Laguiole”, registriranu u skladu s Uredbom Komisije (EZ) br. 1107/96 (2) kako je izmijenjena Uredbom Komisije (EU) 2015/1770 (3).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (4).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Laguiole” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. veljače 2018.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 148, 21.6.1996., str. 1.).

      (3)  Provedbena uredba Komisije (EU) 2015/1770 оd 29. rujna 2015. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Laguiole (ZOI)) (SL L 258, 3.10.2015., str. 1.).

      (4)  SL C 361, 25.10.2017., str. 42.


title: Provedbena uredba Komisije (EU) 2018/215 оd 13. veljače 2018. o zaštiti naziva „Mergelland” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća

text:
               14.2.2018

               HR

               Službeni list Europske unije

               L 41/14

         PROVEDBENA UREDBA KOMISIJE (EU) 2018/215
   оd 13. veljače 2018.
   o zaštiti naziva „Mergelland” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
   budući da:

               (1)

               U skladu s člankom 97. stavcima 2. i 3. Uredbe (EU) br. 1308/2013, Komisija je ispitala zahtjev Nizozemske za upis naziva „Mergelland” te ga objavila u Službenom listu Europske unije
                   (2).

               (2)

               Komisiji nije dostavljen nijedan prigovor na temelju članka 98. Uredbe (EU) br. 1308/2013.

               (3)

               U skladu s člankom 99. Uredbe (EU) br. 1308/2013 naziv „Mergelland” trebalo bi zaštititi i upisati u registar iz članka 104. te uredbe.

               (4)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Zaštićuje se naziv „Mergelland” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. veljače 2018.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  SL C 296, 7.9.2017., str. 2.


title: Provedbena uredba Komisije (EU) 2018/214 оd 13. veljače 2018. o odobrenju izmjene specifikacije za zaštićenu oznaku izvornosti ili zaštićenu oznaku zemljopisnog podrijetla („Pla i Llevant” (ZOI))

text:
               14.2.2018

               HR

               Službeni list Europske unije

               L 41/13

         PROVEDBENA UREDBA KOMISIJE (EU) 2018/214
   оd 13. veljače 2018.
   o odobrenju izmjene specifikacije za zaštićenu oznaku izvornosti ili zaštićenu oznaku zemljopisnog podrijetla („Pla i Llevant” (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
   budući da:

               (1)

               Komisija je ispitala zahtjev za odobrenje izmjene specifikacije za zaštićenu oznaku zemljopisnog podrijetla „Pla i Llevant”, koji je podnijela Španjolska u skladu s člankom 105. Uredbe (EU) br. 1308/2013.

               (2)

               Komisija je zahtjev za odobrenje izmjene specifikacije objavila u Službenom listu Europske unije u skladu s člankom 97. stavkom 3. Uredbe (EU) br. 1308/2013 (2).

               (3)

               Komisiji nije dostavljen ni jedan prigovor u smislu članka 98. Uredbe (EU) br. 1308/2013.

               (4)

               Stoga je primjereno odobriti izmjenu specifikacije u skladu s člankom 99. Uredbe (EU) br. 1308/2013.

               (5)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Pla i Llevant” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. veljače 2018.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  SL C 284, 29.8.2017., str. 5.


title: Provedbena uredba Komisije (EU) 2018/223 оd 15. veljače 2018. o izmjeni Uredbe Vijeća (EZ) br. 314/2004 o mjerama ograničavanja u odnosu na Zimbabve

text:
               16.2.2018

               HR

               Službeni list Europske unije

               L 43/10

         PROVEDBENA UREDBA KOMISIJE (EU) 2018/223
   оd 15. veljače 2018.
   o izmjeni Uredbe Vijeća (EZ) br. 314/2004 o mjerama ograničavanja u odnosu na Zimbabve
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 314/2004 od 19. veljače 2004. o određenim mjerama ograničavanja u odnosu na Zimbabve (1), a posebno njezin članak 11. točku (b),
   budući da:

               (1)

               U Prilogu III. Uredbi (EZ) br. 314/2004 navode se osobe i subjekti na koje se odnosi zamrzavanje financijskih sredstava i gospodarskih izvora u skladu s tom uredbom.

               (2)

               Odlukom Vijeća 2011/101/ZVSP (2) utvrđene su fizičke i pravne osobe na koje se odnose mjere ograničavanja predviđene člankom 5. te odluke, a Uredbom (EZ) br. 314/2004 ta se odluka provodi u mjeri u kojoj je potrebno djelovanje na razini Unije.

               (3)

               Vijeće je 15. veljače 2018. odlučilo ažurirati unos za jednu osobu iz Priloga Odluci 2011/101/ZVSP u kojem se navode osobe i subjekti na koje bi se ograničavanje trebalo primjenjivati. Tu je uvrštenu osobu Vijeće identificiralo kao bivšeg predsjednika, odgovornog za djelovanje kojim se ozbiljno šteti demokraciji, poštovanju ljudskih prava i vladavini prava.

               (4)

               Prilog III. Uredbi (EZ) br. 314/2004 trebalo bi stoga na odgovarajući način izmijeniti,

         DONIJELA JE OVU UREDBU:
   Članak 1.
   Prilog III. Uredbi (EZ) br. 314/2004 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. veljače 2018.

            Za Komisiju,

            u ime predsjednika,

            Voditelj Službe za instrumente vanjske politike

      (1)  SL L 55, 24.2.2004., str. 1.

      (2)  Odluka Vijeća 2011/101/ZVSP od 15. veljače 2011. o mjerama ograničavanja protiv Zimbabvea (SL L 42, 16.2.2011., str. 6.).

      PRILOG
      Prilog III. Uredbi (EZ) br. 314/2004 mijenja se kako slijedi:
      unos za sljedeću fizičku osobu pod naslovom „I. Osobe”:

                     Ime (i svi nadimci)

                     Podaci za utvrđivanje identiteta

                     Razlozi za uvrštenje na popis

                                 „1.

                                 Mugabe, Robert Gabriel

                     Predsjednik, rođen 21.2.1924.; Broj putovnice: AD001095

                     Predsjednik Vlade i odgovoran za djelovanje kojim se ozbiljno šteti demokraciji, poštovanju ljudskih prava i vladavini prava.”

      zamjenjuje se sljedećim:

                     Ime (i svi nadimci)

                     Podaci za utvrđivanje identiteta

                     Razlozi za uvrštenje na popis

                                 „1.

                                 Mugabe, Robert Gabriel

                     Rođen 21.2.1924.; Broj putovnice: AD001095.

                     Bivši predsjednik te odgovoran za djelovanje kojim se ozbiljno šteti demokraciji, poštovanju ljudskih prava i vladavini prava.”


title: Provedbena uredba Komisije (EU) 2018/220 оd 9. veljače 2018. o razvrstavanju određene robe u kombiniranu nomenklaturu

text:
                  16.2.2018

                  HR

                  Službeni list Europske unije

                  L 43/3

            PROVEDBENA UREDBA KOMISIJE (EU) 2018/220
      оd 9. veljače 2018.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:

                  (1)

                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                  (2)

                  Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                  (3)

                  U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                  (4)

                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                  (5)

                  Mjere predviđene u ovoj Uredbi u skladu su s mišljenjem Odbora za carinski zakonik,

            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 9. veljače 2018.

               Za Komisiju,

               u ime predsjednika,

            Stephen QUEST

               Glavni direktor

               Glavna uprava za oporezivanje i carinsku uniju

         (1)  SL L 269, 10.10.2013., str. 1.

         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).

         PRILOG

                     Opis robe

                     Razvrstavanje (oznaka KN)

                     Obrazloženje

                     (1)

                     (2)

                     (3)

                     Mehanički uređaj (tzv. „ručni raspodjeljivač”) koji se sastoji od čelične strukture, plastičnog spremnika zapremnine od otprilike 60 litara s platnenom oblogom, rotacijskog raspodjeljivača na dnu i dvije pneumatske gume.
                     Namijenjen je za raspodjelu/raspršivanje rotacijom gnojiva, pijeska, sjemenja, soli itd. Količina koja se distribuira može se prilagoditi pomicanjem ručice. Prikladan je za redovno održavanje velikih površina.
                     Vidjeti sliku (*1).

                     8424 89 70

                     Razvrstavanje se utvrđuje u skladu s općim pravilima 1, 3(c) i 6 za tumačenje kombinirane nomenklature, napomenom 2 uz poglavlje 84 i nazivima oznaka KN 8424 , 8424 89  i 8424 89 70 .
                     Uređaj odgovara opisu uz tarifni broj 8424  (raspršivanje pijeska i soli) i opisu uz tarifni broj 8432  (raspodjeljivač gnojiva i stroj za sjetvu). Ne može ga se razvrstati na temelju napomene 3 uz odsjek XVI jer ne obavlja samo jednu glavnu funkciju. U skladu s napomenom 2 uz poglavlje 84 uređaj koji odgovara nazivu jednog ili više tarifnih brojeva od 8401  do 8424  i istodobno odgovara nazivu jednog ili više tarifnih brojeva od 8425  do 8480  razvrstava se u odgovarajući tarifni broj prethodne skupine (u ovom slučaju u tarifni broj 8424 ).
                     Uređaj se može upotrebljavati i kao uređaj za poljoprivredu ili hortikulturu iz podbroja 8424 82  i kao ostali uređaji iz podbroja 8424 89 . S obzirom na njegova svojstva nijedna se od tih funkcija ne smatra glavnom funkcijom uređaja u smislu napomene 3 uz odsjek XVI i ne smatra se da bilo koji od naziva navedenih dvaju podbrojeva sadržava određeniji opis uređaja. Zbog toga se uređaj razvrstava u zadnji podbroj po numeričkom redu.
                     Uređaj se stoga razvrstava u oznaku KN 8424 89 70  kao ostali mehanički uređaji za izbacivanje, štrcanje ili raspršivanje tekućina ili praha.

            (*1)  Slika služi samo za informativnu svrhu.


title: Provedbena uredba Komisije (EU) 2018/230 оd 16. veljače 2018. o zaštiti naziva „Monor, Monori” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća

text:
               17.2.2018

               HR

               Službeni list Europske unije

               L 45/1

         PROVEDBENA UREDBA KOMISIJE (EU) 2018/230
   оd 16. veljače 2018.
   o zaštiti naziva „Monor, Monori” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržištâ poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
   budući da:

               (1)

               U skladu s člankom 97. stavcima 2. i 3. Uredbe (EU) br. 1308/2013 Komisija je ispitala zahtjev Mađarske za upis naziva „Monor, Monori” u registar te ga je objavila u Službenom listu Europske unije
                   (2).

               (2)

               Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

               (3)

               U skladu s člankom 99. Uredbe (EU) br. 1308/2013 naziv „Monor, Monori” trebalo bi zaštititi i upisati u registar iz članka 104. te uredbe.

               (4)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Naziv „Monor, Monori” (ZOI) zaštićuje se.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. veljače 2018.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  SL C 329, 30.9.2017., str. 4.